Antonio Radić

Antonio Radić (født 16. juni 1987) er en kroatisk youtuber og sjakkspiller, og som driver kanalen agadmator's Chess Channel. Den 7. februar 2021 passerte kanalen hans 1 million abonnenter, og han var da verdens mest fulgte sjakkommentator.

Radić analyserer både nye og historiske sjakkpartier og viser ofte hva som kunne ha skjedd dersom spilleren hadde gjort et annet valg i viktige situasjoner. Han legger normalt ut en gjennomgang samme dag som viktige partier er blitt spilt.

Radić bor i Krizevci i Kroatia, og lærte å spille sjakk av sin bestefar, Anto Krnjić, som 5-åring. Radić arbeidet som grafisk designer frem til oktober 2017 og fra da har han levd av sin YouTube-kanal.

Radić hadde sin høyeste FIDE-ranking, på 2010, i juni 2010. Han spiller ikke lenger i internasjonale turneringer, men spiller partier på nett.

YouTube 
Radić startet sin YouTube-kanal, "agadmator's Chess Channel", i 2017 mens han jobbet for sin far som var bryllups-fotograf. Agadmators sjakkvideoer har nesten alltid samme format og tar for seg ett sjakkparti. Mange partier er fra pariter spilt den site dagen, men han tar også for seg historiske partier. Han tar også for seg show-partier som da Bill Gates spilt mot Magnus Carlsen i Skavlan i 2014. Agadmators mest sette video er "The Greatest Queen Sacrifice in Chess History" som hadde 5,5 millioner visninger per februar 2021.

I september 2020 tok han en pause for en hjerteoperasjon, men 13. oktober startet han opp med nye videoer. 7. februar 2021 passerte han 1 million abonnenter.

Agadmator er ifølge Radić satt sammen av hans forbokstav, "gad" (i betydning bastard) fra et rap-band han var med i som ung, og "mator" som er kroatisk for en eldre vis person. Han sa svært tidlig at når kanalen nådde 1 million følgere ville han "avsløre" hva agadmator kom fra.

Referanser

Eksterne lenker 
 
 

Sjakkspillere
Youtubere
Kroater